laion/Wikipedia-Exotic huggingface dataset:
קאזם איברהים

קאזם איברהים (ערבית: كاظم ابراهيم, בתעתיק מדויק: כאט'ם אבראהים) הוא ראש מועצת אבו גוש מאז מרץ 2024. בבחירות 2003 קיבל 45.89% מהקולות בעוד שסלים ג'בר קיבל 54.11%. סיעתו, אבו גוש המאוחדת, זכתה במירב הקולות ביישוב אך במספר מושבים שווה לזה של ג'בר (4 מתוך 9). המועמד סלים ג'בר (54.11%) ניצח את המועמד יוסף איברהים (45.89%) בבחירות לראשות העיר. בבחירות למועצת העיר, רשימתו של איברהים זכתה ביותר קולות אך למספר מנדטים שווה כמו זאת של גבר (4 מושבים כל אחד). בבחירות 2008 קיבל 47.66% בעוד סלים ג'בר זכה ב-52.34%. בבחירות 2013 קיבל 30.24% מהקולות בעוד עיסא ג'בר זכה ב-40.22% מהקולות. התמודד בבחירות לראשות בשנת 2018 כנגד סלים ג'בר וכנגד ראש המועצה המכהן עיסא ג'בר (וראיד איברהים שפרש מהמרוץ טרם הבחירות). בבחירות אלו הפסיד לסלים ג'בר (אשר קיבל 41.69% מהקולות), אך קיבל 36.6% מקולות הבוחרים, בעוד ראש המועצה המכהן, עיסא ג'בר, קיבל 21.72% מהקולות בלבד. בבחירות לרשות המקומית בשנת 2024 והחליף בתפקיד את סלים ג'בר. זאת לאחר שנתיים בהן כיהנה המועצה כמועצה ממונה מטעם משרד הפנים (בראשות ראש המועצה הנבחר ג'בר). בסיבוב הראשון חסרו לאיברהים קולות ספורים על מנת לזכות ב-40% מהקולות (39.2%) ולראשונה התקיים ביישוב סיבוב שני בבחירות לרשות. לאחר עשרות שנים בהם ראשי המועצה היו מחמולת ג'בר, הצליח איברהים (מחמולת איברהים) לגייס לעצמו תמיכה רחבה בקרב בני חמולות אחרות, לרבות בקרב חלק מבני חמולת ג'בר. הוא נבחר בסיבוב השני מול ג'בר ברוב של 52.6%. הרשימה בראשותו זכתה בבחירות ב-4 מתוך 9 מושבי המועצה, ולאחר היבחרו גיבש קואליציה יחד עם רשימתו של עלאה ג'בר ועם רשימתו של אחסון עבד אלרחמאן (סך הכל קואליציה בת 6 חברי מועצה). מדיה וקבצים בנושא קאזם איברהים בוויקישיתוף ילקוט הפרסומים 2008[דרושה הבהרה] ילקוט הפרסומים 2013[דרושה הבהרה] ילקוט הבוחרים 2018 איסמעיל עותמאן, אבו גוש: קאזם איברהים כמעט עשה היסטוריה, 29 בפברואר 2024 הבחירות המקומיות, סיבוב שני: תוצאות האמת, באתר ישראל היום, 10 במרץ 2024 איסמעיל עותמאן, קאזם איברהים: יוצאים לשחר חדש באבו גוש, 13 במרץ 2024 פורטל הבחירות ברשויות המקומיות איסמעיל עותמאן, פוסט בפייסבוק של בקיצור, 3 באפריל 2024 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רוזנגארד

מועדון הכדורגל רוזנגארד (בשוודית: FC Rosengård) הוא מועדון כדורגל נשים מהעיר מאלמה שבשוודיה. הקבוצה, שנוסדה ב-7 בספטמבר 1970 כמועדון כדורגל הנשים מאלמה, זכתה עד כה ב-13 אליפויות ו-6 גביעי מדינה (שניהם שיאים שוודים). הקבוצה הוקמה ב-1970 כקבוצת הבת של מועדון הכדורגל מאלמה, ומהר מאוד זכתה להצלחה. ב-1986 היא זכתה באליפות הראשונה בתולדותיה, והציגה דומינטטיות מרשימה כשקטפה ארבע אליפויות בחמש שנים בתחילת שנות ה-90. למרות שורה של סגנויות מ-1996 עד 2002, הקבוצה המשיכה להוות כוח משמעותי בכדורגל הנשים השוודי. בעונת 2004/2003 העפילה הקבוצה לחצי גמר ליגת האלופות (אז נקרא גביע אופ"א), שם הודחה על ידי פרנקפורט. עד היום זהו הישג השיא של הקבוצה במפעל היבשתי הבכיר. באוקטובר 2013, מאלמה התמזגה עם מועדון הכדורגל רוזנגארד 1917, ואימצה את שמו של האחרון. המועדון המשיך בהצלחתו, זכה באליפויות ב-2014 וב-2015, והשיג שלוש אליפויות רצופות בפעם הראשונה בתולדותיו. ב-2022 זכתה הקבוצה בדאבל לראשונה מאז 1990. ליגת העל השוודית: 13 1986, 1990, 1991, 1993, 1994, 2010, 2011, 2013, 2014, 2015, 2019, 2021, 2022 הגביע השוודי: 6 1990, 1997, 16–2015, 17–2016, 18–2017, 22–2021 הסופר קאפ השוודי: 4 2011, 2012, 2015, 2016 אתר האינטרנט הרשמי של רוזנגארד (בשוודית) רוזנגארד, ברשת החברתית פייסבוק רוזנגארד, ברשת החברתית אקס (טוויטר) רוזנגארד, ברשת החברתית אינסטגרם
Ridin'

"Ridin'‎" הוא שיר של הראפר האמריקאי קמיליונר בהשתתפות הראפר האמריקאי קרייזי בון מבון ת'אגס אן הרמוני, שיצא לאור ב-12 בנובמבר 2005, כסינגל השני מתוך אלבום הבכורה של קמיליונר, The Sound of Revenge‏ (2005). השיר הופק על ידי צמד מפיקי ההיפ הופ פליי-אן-סקילז, והוא מדבר על אפיון גזעי ואלימות משטרתית, בנוסף לסטריאוטיפים על כך שאפרו-אמריקאים נוסעים ברכב עם סמים וסחורות אחרות מבפנים. הווידאו קליפ מציג שוטרים מנצלים לרעה את סמכויותיהם. הוא מצמיד פעולות המשטרה עם סצנות האבקות מקצועית כדי להראות כיצד המשטרה מתייחסת לכאורה לחשודים. הקליפ, שצולם ביוסטון, כולל הופעות של טום ליסטר ג'וניור, ויש בון, לייזי בון, פליי-אן-סקילז, צ'ינגו בלינג, או ג'י רון סי, ביג טאק, ואחיו הצעיר של קמיליונר, ראסק. בטקס פרסי גראמי ה-49, "Ridin'‎" זכה בקטגוריית ביצוע הראפ הטוב ביותר של צמד/להקה וקיבל מועמדות לקטגוריית שיר הראפ הטוב ביותר. הוא זכה בקטגוריית קליפ הראפ הטוב ביותר בפרסי הווידאו קליפים של MTV ב-2006. השיר דורג במקום השלישי ברשימת "100 השירים הטובים ביותר מ-2006" של רולינג סטון ובמקום השישי ברשימת "100 הווידאו קליפים המובילים מ-2006" של BET. זה היה הרינגטון הנמכר ביותר ב-2006, עם 3.2 מיליון מכירות. "Ridin'‎" נכנס למקום ה-88 במצעד בילבורד הוט 100 בשבוע של 25 בפברואר 2006. שמונה שבועות לאחר מכן, קפץ שמונה מקומות מהמקום ה-12 למקום הרביעי בשבוע של 29 באפריל 2006, ונשאר בו לשני שבועות. השיר הביא לקמיליונר את השיר הראשון בקריירה שלו שהגיע למקום הראשון. זה היה השיר הראשון של קרייזי בון במקום הראשון בהוט 100 כאמן סולו והראשון שלו בכללי בעשור, מאז שהשיר "The Crossroads" של בון ת'אגס אן הרמוני צעד כשמונה שבועות במקום הראשון. "Ridin'‎" נשאר בבילבורד הוט 100 לשלושים ואחד שבועות. בניו זילנד, השיר נכנס למקום השלישי, ולאחר מכן קפץ לשיאו במקום השני בשבוע לאחר מכן ונשאר בו לשבעה שבועות. השיר הגיע בשיאו למקום השני בממלכה המאוחדת, כאשר דורג מתחת ל-"Hips Don't Lie" של שאקירה. מידע על היצירה "Ridin'" באתר מיוזיק בריינז מידע על הסינגל "Ridin'" באתר מיוזיק בריינז סרטון השיר "Ridin'" באתר יוטיוב "The Sound of Revenge – Chamillionaire | Songs, Reviews, Credits". AllMusic. 22 בנובמבר 2005. נבדק ב-21 במרץ 2022. {{cite web}}: (עזרה) Caldwell, Brandon (2015-09-11). "Remember when ringtone rap ruled the world?". Houston Press. נבדק ב-2016-09-20. Hope, Clover (23 בפברואר 2006). "No Budging Beyoncé From Hot 100 No. 1". Billboard. נבדק ב-13 בספטמבר 2014. {{cite journal}}: (עזרה) Hope, Clover (27 באפריל 2006). "Charts: Powter Stays Hot, Bon Jovi Scores With Country". Billboard. Prometheus Global Media. נבדק ב-13 בספטמבר 2014. {{cite journal}}: (עזרה) Hope, Clover (11 במאי 2006). "Rihanna Stays Strong On Hot 100". Billboard. Prometheus Global Media. נבדק ב-12 בספטמבר 2014. {{cite journal}}: (עזרה) "Chamillionaire and Krayzie Bone - Ridin'". aCharts.us. נבדק ב-13 בספטמבר 2014. {{cite web}}: (עזרה)
כיבוש אל-אחסא

אל-אחסא הוא נווה מדבר, בחצי האי ערב, שנכבש על ידי הכוחות הסעודים של אבן סעוד והאל-אח'ואן באפריל 1913 מידי חיל מצב של האימפריה העות'מאנית ששלטה באזור מאז 1871. מנהיגי הקהילה הדתית השיעית של אל-אחסא ניהלו משא ומתן על כניעה והכרה בסמכות הפוליטית הסעודית בתמורה לסלחנות וחופש דת, שהעניק בזמנו אבן סעוד. העות'מאנים הכירו במהירות באובדן של אל-אחסא, והכירו באל-אחסא ובנג'ד תחת שלטונו של אבן סעוד. חביב, ג'ון ס. (1978-01-01). לוחמי האסלאם של אבן סעוד: אח'ואן נג'ד ותפקידם ביצירת הממלכה הסעודית, 1910-1930. בריל. עמ' 13. ISBN 9789004057579 עמ' 63, 124 ערך זה הוא קצרמר בנושא ערב הסעודית ובנושא קרבות. אתם מוזמנים לתרום לוויקיפדיה ולהרחיב אותו.
אברהם צהלון

אברהם בן יצחק צהלון (נולד ב-1568/9) היה רב ומקובל בצפת ובבגדאד במאה ה-16. נולד בשנת 1568 בערך ליצחק ולבתו (או נכדתו) של יצחק קארו. גדל בצפת משם נסע ולבסוף התיישב בבגדאד בשנת שכ"ג. על נדודיו כתב: וכוכבי השמים וחילם ממסילותם נלחמו עמי הכוני פצעוני נשאו את רדידי מעלי כי מנעורי גדלני כאב והזמן צנוף צנפני ככדור וטלטלני מעיר מעיר וממדינה למדינה למשל ולשנינה... — ישע אלוהים, ונציה שנ"ה דף ב' ע"א בבגדאד, בעזרת ספרייתו הפרטית של הגביר יצחק טיבה שפתח בפניו את ביתו, ישב ”שלוש שנים ברוב התבודדות” (יד חרוצים, ב ע"א) וחיבר את ספריו. ספרו מרפא לנפש, בו פירושים של צהלון על העתקות של תיקוני האר"י לעבירות שונות, צוטט על ידי מקובלים רבים בדורות שאחריו, וממנו עיבד, בתוספת קונטרסים אחרים, מנחם עזריה מפאנו את חיבורו "תיקוני תשובה". ספר זה היה הראשון שנדפס מבית מדרשו של האר"י. כרבים מרבני צפת בדורו, חיבר גם הוא פירוש על מגילת אסתר. צהלון מצוטט בספר חמדת ימים בכינוי נר"ו. מחלוקת בנוגע לשטר חוב שנמצא בידי יורשיו נזכרת בשו"ת המבי"ט. יד חרוצים (ונציה שנ"ה) - על לוח השנה, דרכי קביעת הלוחות וסדרי לוחות הנוצרים והמוסלמים. ישע אלוהים (ונציה שנ"ה) - פירוש על מגילת אסתר. צהלון התחיל לחברו בבגדד בשנת שנ"ב. מרפא לנפש (ונציה שנ"ה) - הנחיות לתשובה ותיקון עבירות מהאר"י עם פירוש ודרוש לדרכי היראה והתשובה. אברהם הלל, מבוא לספר ישע אלוהים, ירושלים תשע"ח אליקים כרמולי, תולדות גדולי ישראל, 1828, עמ' קו Joseph Jacobs, Isaac Broydé, Executive Committee of the Editorial Board., Lazarus Grünhut, ‏"Abraham ben Isaac Ẓahalon", במהדורת 1901–1906 של האנציקלופדיה היהודית (באנגלית) אברהם בן יצחק צהלון, דף שער בספרייה הלאומית אברהם צהלון, ישע אלוהים, ויניציאה, שנ"ה, באתר היברובוקס ישע אלוהים, טקסט דיגיטלי באתר ספריא אברהם צהלון, יד חרוצים, ויניציאה, שנ"ה, באתר היברובוקס אברהם צהלון, מרפא לנפש, ויניציאה, שנ"ה, באתר היברובוקס מרפא לנפש, במאגר הספרים הסרוקים של הספרייה הלאומית יד חרוצים, במאגר הספרים הסרוקים של הספרייה הלאומית שאול רגב, מבוא, דרשות ר׳ יצחק קארו, אוניברסיטת בר־אילן, 1995, עמ' 10 אברהם הלל, מבוא לספר ישע אלוהים, ירושלים תשע"ח ישע אלוהים, שנ"ה, עמ' לו ע"א ישע אלוהים, שנ"ה, עמ' ב ע"א מאיר בניהו, ספרים שנתחברו בבבל, ירושלים: יד הרב נסים, תשנ"ג, עמ' ט אברהם צהלון, הקדמה, ישע אלוהים מאיר בניהו, רבי משה יונה מגורי האר"י וראשון לרושמי תורתו, ספר זכרון להרב יצחק נסים ד ישעיה תשבי, נתיבי אמונה ומינות, ירושלים: מאגנס, תשנ"ד, עמ' 39-38 יוסף אביב"י, קבלת האר"י, כרך א, עמ' 217, 263 מאיר בניהו, ההגות שבפירושי המגילות לרבי אלישע גאליקו, בתוך: אסופות: ספר שנה למדעי היהדות, ספר רביעי, ירושלים: יד הרב נסים, ה'תש"נ, עמ' עה משה פוגל, שבתאותו של ספר 'חמדת ימים': התבוננות מחודשת, מחקרי ירושלים במחשבת ישראל יז, 2000, עמ' 417 חלק ג' סימן ל"ה משה דוד גאון, יהודי המזרח בארץ ישראל, כרך ב, ירושלים, עמ' 585 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
U Remind Me

"U Remind Me" הוא שיר של הזמר האמריקאי אשר. השיר נכתב על ידי אניטה מקלוד ואדמונט "אדי האסל" קלמנט והופק על ידי קלמנט ביחד עם הצמד ג'ימי ג'אם וטרי לואיס עבור אלבום האולפן השלישי של אשר, 8701‏ (2001). "U Remind Me" נכתב על ידי אדמונד "אדי האסל" קלמנט ואחותו אניטה מקלוד ותוכנן להיות מוקלט על ידי האסל צ'יילד של קלמנט בשלב מסוים. כשהמנהל שלו מארק פיטס, אז סגן נשיא A&R באריסטה רקורדס, החל לקנות את ההדגמה שלהם לשיר, זה נפל בידו של LA ריד שחשב שזה יהיה שיר מצוין לאלבום האולפן השלישי של אשר. בעוד שקלמנט הודה ש"קשה לשחרר את השיר", ריד הבטיח להם שהשיר ייבחר כסינגל הראשון מהאלבום 8701, ושלח את הרצועה לג'ימי ג'אם וטרי לואיס כדי לשפץ חלקים ממנו. בראיון לחדשות MTV, ג'ימי ג'אם הגיב: "זה נגמר בשיר המושלם עבור אשר. הקצב וכל מה שכבר היה מגניב. כל מה שעשינו זה לנסות להעלות את הקול. רציתי שאנשים ישמעו את אשר לשיר ויאמרו, 'הילד הזה יכול לשיר'. אנחנו כבר יודעים שהוא יכול לרקוד, ויש לו את הסגנון ואת כל העניין הזה, אבל אני רוצה שאנשים פשוט יאמרו, 'הוא יכול לשיר'". הווידאו קליפ לשיר "U Remind Me" בוים על ידי דייב מאיירס וצולם בלוס אנג'לס באפריל 2001. הווידאו כלל דמויות דומות לזמרות מיה, ברנדי וטמיה (השחקנית נטשה ויליאמס), וכן את הזמרת האמיתית רוזונדה "צ'ילי" תומאס מלהקת TLC בסוף הקליפ, על מנת להמחיש את הנושא של הנשים שמזכירות לו את מערכות היחסים הקודמות שלו. הסיפור שהוצג בקליפ "U Remind Me" נמשך בווידאו קליפים "U Got It Bad" ו-"U Don't Have to Call", כאשר תומאס שיחקה את אותו התפקיד גם בהם. נכון למאי 2024, הווידאו קליפ ביוטיוב צבר מעל 100 מיליון צפיות. מידע על היצירה "U Remind Me" באתר מיוזיק בריינז סרטון השיר "U Remind Me" באתר יוטיוב "Eve, Usher, and More—Tracks That Take You Back To Summer of 2001". Billboard. 23 באוגוסט 2017. נבדק ב-26 ביולי 2023. {{cite journal}}: (עזרה) Eskow, Gary (27 באוגוסט 2001). "Eddie Hustle". BMI.com. נבדק ב-25 ביולי 2023. {{cite web}}: (עזרה) Reid, Shaheem (12 ביוני 2001). "Jimmy Jam, Terry Lewis Visit House Of Usher". MTV.com. נבדק ב-25 ביולי 2023. {{cite web}}: (עזרה) Reid, Shaheem (17 באפריל 2001). "Usher Turns U Into 8701". MTV.com. נבדק ב-25 ביולי 2023. {{cite web}}: (עזרה) "Usher : U Remind Me". NME. IPC Media. 22 ביוני 2001. אורכב מ-המקור ב-17 באוקטובר 2010. נבדק ב-29 בנובמבר 2010. {{cite web}}: (עזרה) Reid, Shaheem (6 בפברואר 2002). "P. Diddy, Usher Shoot Clip For 'The-Not-About-J.Lo' Song". MTV.com. נבדק ב-25 ביולי 2023. {{cite web}}: (עזרה) Usher - U Remind Me (Official Music Video).YouTube
מחשבות ותפילות

"מחשבות ותפילות" (באנגלית: Thoughts and prayers) הוא ביטוי נפוץ בארצות הברית ובמדינות נוספות להבעת תנחומים לאחר מקרים כמו אסון טבע או ירי המוני. הובעה ביקורת על השימוש ביטוי זה, שמביע תנחומים מבלי להציע דרכי פעולה אקטיביות. הביטוי "מחשבות ותפילות" הוא ביטוי תנחומים מקובל המביע חמלה, נחמה ועידוד. לדוגמה, ג'ו מאזולה השתמש בביטוי זה כדי להביע אהדה לישראל לאחר מתקפת הפתע ב-7 באוקטובר, וגם מינסוטה ויקינגס השתמשו בביטוי זה להבעת הזדהות ותנחומים. קיים תיעוד לשימוש בביטוי לפחות משנת 1999, לאחר הטבח בתיכון קולומביין. בין המקרים שבהם נעשה שימוש בביטוי זה נמנים אסונות הטבע הוריקן קתרינה, רעידת האדמה בכרייסטצ'רץ' (2011), רעידת האדמה בפואבלה (2017) והוריקן מריה. כמו כן נעשה שימוש בביטוי כתנחומים למשפחות של קורבנות ירי המוני, בהם פיגועי נובמבר 2015 בפריז, פיגוע הירי במועדון הלהט"ב באורלנדו, הירי בלאס וגאס והטבח בתיכון דאגלס. דונלד טראמפ, בזמן כהונתו כנשיא ארצות הברית, השתמש פעמים רבות בביטוי "מחשבות ותפילות" או "תפילות ותנחומים", בין השאר לאחר ההתקפה על חברי הקונגרס בווירג'יניה 2017 ולאחר הירי במשרדי קפיטל גאזט. סקוט מוריסון, שהיה ראש ממשלת אוסטרליה, השתמש בביטוי זה לניחום קורבנות גל השרפות באוסטרליה (2019–2020) וספג ביקורת על ניסיונו להידמות לפוליטיקאים אמריקאים. בארצות הברית, לאחר מקרים של אסון טבע או ירי המוני, לעיתים קרובות מתפרסמת קריאה "לא להסתפק במחשבות ותפילות" אלא להגיע לתרום דם או לספק סיוע הומניטרי או סיוע כלכלי לקורבנות ולמשפחותיהם. למרות שהביטוי "מחשבות ותפילות" הפך לביטוי תנחומים שגור, רבים מתחו עליו ביקורת וטענו שהוא סוג של סלקטיביזם, ונטען שאדם המשתמש בביטוי זה מביע תמיכה באמצעות מאמץ מינימלי, ללא מחויבות כלשהי. ביקורת רבה כלפי השימוש בביטוי זה קיימת ביחס לחוקי הנשק בארצות הברית, ובפרט כלפי פוליטיקאים המתנגדים לשינוי חוקי הנשק אך משתמשים בביטוי זה לאחר אירועי ירי המוני. לדוגמה, לאחר הירי בבאפלו (2022) אמר פיל מרפי על הפוליטיקאים המתנגדים לשינוי חוקי הנשק: "אני חושב שכל אחד מהם יודע לאן הם יכולים לדחוף את המחשבות והתפילות שלהם." באותו אופן, לאחר הטבח בבית הכנסת בפיטסבורג הגיבו פוליטיקאים רבים ב"מחשבות ותפילות", אך מושל פנסילבניה טום וולף התייחס גם לקלות שבה ניתן לרכוש נשק בארצות הברית, וג'ונתן גרינבלאט, מנכ"ל הליגה נגד השמצה, ציין שיש לפעול גם נגד העלייה במקרי האנטישמיות בארצות הברית. לאחר הירי בבית הספר היסודי רוב נעשה בביטוי "מחשבות ותפילות" שימוש סאטירי בכנס של איגוד הרובאים הלאומי האמריקאי ביוסטון, טקסס. מדיה וקבצים בנושא מחשבות ותפילות בוויקישיתוף "המחשבות והתפילות צריכות להיות עם ישראל", באתר ONE‏, 9 באוקטובר 2023 סוכנות הידיעות AP, ‏בין הקורונה לירי המוני: הנורמליזציה של המוות נעשתה נפוצה, באתר דבר העובדים בארץ ישראל, 22 במאי 2022 Murphy calls for more gun laws after Buffalo shooting. Opponents ‘can shove their thoughts and prayers.’, NJ News, ‏16 במאי 2022 (באנגלית) "מחשבות ותפילות": התגובות לירי בפיטסבורג; תוגברה האבטחה סביב בתי כנסת, באתר Hebrew News, ‏27 באוקטובר 2018 איתן לשם, שולחים מחשבות ותפילות: ההטרלה שהותירה את אנשי ה-NRA מבולבלים, באתר הארץ, 31 במאי 2022
דום ימי הביניים

דום ימי הביניים (באנגלית: Doom: The Dark Ages) הוא משחק וידאו בזיכיון דום שמפותח על ידי חברת id Software ועתיד לצאת במהלך 2025 למחשב, פלייסטיישן 5 ו-Xbox Series X/S על ידי חברת Bethesda Softworks. המשחק נחשף לציבור בתערוכת Xbox Games Showcase ב-9 ביוני 2024. המשחק הוא משחק פריקוול לסדרת האתחול של זיכיון דום, שהחלה עם יציאת המשחק דום 2016, והן משחק המשך לדום 64, כאשר מבחינה עלילתית הוא משמש מעין נקודת חיבור בין הסדרה הקלאסית (דום, דום II ודום 64) לבין סדרת האתחול. עלילת המשחק, המתרחשת בתקופת הזמן שעבר בין עלילת דום 64 לבין עלילת דום (2016), סובבת סביב גיבור המשחק, נחת חלל המכונה "Doomguy" או "דום סלייר" במהלך שהותו במימד החוצני "ארג'נט דינור", שם הוא מגויס למסדר האבירים "Night Sentinels". עד מהרה, הופך נחת החלל מכדור הארץ לתקוותה האחרונה של תרבות הנמצאת בסכנת הכחדה מתמדת מידי כוחות האופל של הגיהנום. בפיתוח המוקדם של המשחק קיבל את שם הקוד "שנת אפס". העבודה החלה על המשחק בשנת 2020. על פי דיווח בשנת 2023, המשחק הוא בהשראת ימי הביניים. בספטמבר 2023, קיומו של המשחק הודלף באמצעות מסמכי FTC. בתחילת 2024 החלה להסתובב שמועה על משחק חדש בעקבות הסימן המסחרי החדש של Bethesda "IDKFA", שהוא ריזכור לצ'יט (קוד) ידוע בסדרה. באפריל, 2024, טום וורן מ-The Verge דיווח שמיקרוסופט תצא בהכרזה על דום חדש בהמשך השנה.זה אושר בחודש שלאחר מכן ב-Insider Gaming, שדיווח כי המשחק יוכרז בתערוכת Xbox Games Showcase 2024. ביוני 2024 החברה הודיע באפון רשמי כי המשחק ישוחרר בשנת 2025. אתר האינטרנט הרשמי של דום ימי הביניים (בשפות מרובות) דום ימי הביניים, באתר PCGamingWiki (באנגלית) Ign Israel Posted 27 במאי 2024 10:33, למשחק הבא של Doom יש שם, והוא ייחשף ב- Xbox Games Showcase - דיווח, באתר IGN Israel, ‏2024-05-27 שמועה: DOOM הבא יחשף באירוע של Xbox, ויהיה מושפע מימי הביניים, באתר Vgames.co.il, ‏2024-05-26 Tom Henderson, EXCLUSIVE: DOOM: The Dark Ages to be Revealed at Xbox Games Showcase, Insider Gaming, ‏2024-05-24 (באנגלית אמריקאית) Dalton Cooper, New Doom Game Leaked, Game Rant, ‏2023-09-22 (באנגלית) Tom Warren, Inside Microsoft’s Xbox turmoil, The Verge, ‏2024-05-08 (באנגלית) אביתר מנצור, DOOM: The Dark הוכרז רשמית, יגיע ב-2025, באתר GamePro, ‏2024-06-09
Family Affair

"Family Affair" הוא שיר של הזמרת האמריקאית מרי ג'יי בלייג'. הוא נכתב על ידי בלייג', אחיה ברוס מילר, קמארה קמבון, מייקל אליזונדו, והמפיק ד"ר דרה עבור אלבום האולפן החמישי שלה, No More Drama‏ (2001). הסינגל הגיע למקום הראשון במצעד הבילבורד הוט 100 למשך 6 שבועות החל מ-3 בנובמבר 2001, והפך לסינגל הראשון והיחיד של בלייג' שהגיע למקום הראשון, וגם לסינגל הראשון שלה שהגיע לעשירייה הראשונה במצעדים מזה חמש שנים. זה היה השיר השני בגודלו בשנות ה-2000 בארצות הברית וה-99 הגדול מכל הזמנים במדינה נכון ל-2018. רולינג סטון דירג אותו במקום ה-95 ברשימת 100 השירים הטובים ביותר של שנות ה-2000. מחוץ לארצות הברית, השיר הגיע למקום הראשון בצרפת ולעשירייה הראשונה ב-14 מדינות נוספות באירופה ובאוקיאניה, והגיע למקום השני במצעד אירופה הוט 100. ד"ר דרה יצר גרסה ראשונית של ההפקה של "Family Affair" באולפן ב-13 בספטמבר 2000, עם נגן בס ונגן קלידים. המהנדסים שלו כינו את הגרסה הזו "Fragile" למטרות תיעוד. בסוף 2000, הוא שלח את ההפקה לבלייג'. בלייג' הקליטה את הקולות לפי המילים שנכתבו על ידי מילר, קמבון ואליזונדו. כמה שבועות לאחר מכן, ב-10 בינואר 2001, חלק קרוב לגרסה הסופית אבל ללא מילים של "Fragile" הועבר מפורמט דיגיטלי לאנלוגי ושמו שונה ל-"Family Affair". בסוף מאי או תחילת יוני 2001, על פי הצעת ד"ר דרה, בלייג' הוסיפה גשר לשיר שהמילים בו נכתבו רק על ידה. רמיקס עם הראפרים ג'יידאקיס ופאבולוס מופיע בסינגל התקליטור האמריקאי. הווידאו קליפ לשיר, שבוים על ידי דייב מאיירס, מתחיל עם בלייג' במועדון לילה, לובשת בגדים חושפניים. הקליפ צולם במועדון בשנת 2001. מידע על היצירה "Family Affair" באתר מיוזיק בריינז מידע על הסינגל "Family Affair" באתר מיוזיק בריינז סרטון השיר "Family Affair" באתר יוטיוב "100 Best Songs of the Aughts: Rolling Stone". Rolling Stone. 17 ביוני 2011. נבדק ב-30 בספטמבר 2011. {{cite web}}: (עזרה) "Jones v. Blige 558 F.3d 485 (6th Cir. 2009)". USC Gould School of Law. נבדק ב-12 בספטמבר 2016. {{cite web}}: (עזרה)
מדריך ההישרדות של נד

מדריך ההישרדות של נד (באנגלית: Ned's Declassified School Survival Guide) היא סדרת טלוויזיה אמריקאית אשר הופקה במקור לערוץ ניקלודאון בין השנים 2004 עד 2007 ומתמקדת בנד ביגבי ובחבריו סיימון וג'ניפר וחוויותיהם בחטיבת הביניים. הסדרה צולמה בארצות הברית ומשודרת בערוץ ניקלודאון ברחבי העולם. הסדרה עוקבת אחר חוויות בית הספר של נד ביגבי וחבריו הטובים ג'ניפר "מוז" מוזלי וסיימון "קוקי" נלסון קוק. בעקבות מגוון הסיטואציות השונות והמשונות אליהן נקלעים נד וחבריו בבית הספר, יוצר נד בעזרת חבריו את מדריך ההישרדות - אוסף של טיפים בעזרתם יוכלו לשרוד את בית הספר. כל פרק נוגע בנושא אחר, ובמהלכו נד מפתח הטיפים השונים בעקבות מה שקורה לדמויות. לאורך הפרק אנו צופים בדמויות מיישמות את הטיפים, ובהסתבכויות המשעשעות אליהן הן נקלעות. העונה הראשונה מתרחשת בסמסטר הראשון של כיתה ז', העונה השנייה בסמסטר השני של כיתה ז' והעונה השלישית במהלך כיתה ח'. נד ביגבי (דבון וורקהייזר): נד הוא נער שכותב מדריך עצות אשר עוזר לשרוד בחטיבת הביניים. לעיתים גם הוא מסתבך בצרות אך לרוב פותר אותן. החברים הטובים שלו הם ג'ניפר (מוז), אשר הוא מכיר מאז הגן וסיימון (קוקי). סימון נלסון קוק "קוקי" (דניאל קרטיס לי): קוראים לו קוקי לרוב, והוא החבר הטוב ביותר של נד. הוא אוהב מאוד מחשבים, טכנולוגיה ולא יכול להיפטר מדברים ישנים. הוא לחוץ ותמיד מנסה להיות יותר מגניב ממה שהוא באמת. ג'ניפר "מוז" מוזלי (לינדזי שו): חברתו הטובה של נד. תחביביה הם נגרות, כדורעף, ובכלל ספורט - דבר המקשה עליה לרכוש חברות בנות גילה. לכן חבריה הם נד וקוקי, אשר מקבלים אותה כמו שהיא. "מדריך ההישרדות של נד", במסד הנתונים הקולנועיים IMDb (באנגלית) "מדריך ההישרדות של נד", באתר Rotten Tomatoes (באנגלית) "מדריך ההישרדות של נד", באתר Metacritic (באנגלית) "מדריך ההישרדות של נד", במסד הנתונים הקולנועיים KinoPoisk (ברוסית) Show's official website from nick.com באתר של ערוץ ניקלאודיאון Nick Wiki מידע על הסדרה
A Tout le Monde

"A Tout le Monde" הוא שיר של להקת ההבי מטאל האמריקאית מגאדת', שהופיע באלבום האולפן שלהם Youthanasia משנת 1994. השיר יצא לאור כסינגל בפברואר 1995 דרך חברת התקליטים קפיטול רקורדס. מאוחר יותר השיר הופץ מחדש תחת השם "À Tout le Monde (Set Me Free)", בהשתתפות כריסטינה סקביה מלהקת לקונה קויל, באלבום האולפן של מגאדת' משנת 2007, United Abominations. הפזמון של השיר, "à tout le monde, à tous mes amis, je vous aime, je dois partir" (בצרפתית: "לכולם, לכל החברים שלי, אני אוהב אותכם, אני חייב ללכת"), עורר מחלוקת לאחר האשמות כי הוא תומך בהתאבדות. הקליפ לשיר "A Tout le Monde" נאסר להקרנה על ידי MTV, שטענו כי הוא תומך בהתאבדות. עם זאת, בריאיון שנערך בסביבות 1994, סולן להקת מגאדת', דייב מאסטיין, הצהיר: זה לא שיר התאבדות. מה זה, זה, אתה, זה כשלאנשים יש אדם אהוב שמת והם מסתיימים בנימה רעה, אתה יודע, הם רוצים שהם יוכלו להגיד להם משהו. אז זו הזדמנות לנפטר להגיד משהו לפני שהוא הולך. וזה היה הרושם שלי ממה שהייתי רוצה לומר לאנשים, אם הייתי אומר, 3 שניות לעשות זאת בחיים לפני מותי הייתי אומר לכל העולם, לכל החברים שלי, אני אוהב את כולכם, ועכשיו אני חייב ללכת. אלה המילים האחרונות שאי פעם אדבר, והן ישחררו אותי. אני לא צריך להגיד שאני מצטער, אני לא צריך להגיד שאני הולך להתגעגע אליך, או שאני אחכה לך. אתם יודעים, אני רק אגיד שאהבתי את כולכם, טובים, רעים, אדישים, אהבתי את כולכם. גרסת Youthanasia: דייב מאסטיין - שירה, גיטרת קצב מרטי פרידמן - גיטרה מובילה דייוויד אלפסון - גיטרה בס ניק מנזה - תופים, כלי הקשה גרסת United Abominations: דייב מאסטיין - שירה, גיטרת קצב גלן דרובר - גיטרה מובילה ג'יימס לומנזו - גיטרה בס שון דרובר - תופים, כלי הקשה כריסטינה סקביה - שירה אורחת מידע על היצירה "A Tout le Monde" באתר מיוזיק בריינז מידע על הסינגל "A Tout le Monde" באתר מיוזיק בריינז מידע על היצירה "A Tout le Monde" באתר Discogs סרטון השיר "A Tout le Monde" באתר יוטיוב Dustin Lothspeich • •, Megadeth's Dave Mustaine Serves Up New Beer, NBC 7 San Diego, ‏2016-12-21 (באנגלית אמריקאית) Arsenal of Megadeth DVD. Capitol Records. 2006.